NCH กำไรทะลุ 44.79 ลบ. โต 41% หลังรายได้จากการขายอสังหาฯ เพิ่มขึ้น
NCH กำไรทะลุ 44.79 ลบ. เติบโต 41% จาก 31.85 ลบ. เมื่อปีก่อน หลังรายได้จากการขายธุรกิจอสังหาฯ เพิ่มขึ้น ขณะที่ช่วง 6 เดือนแรกมีกำไร 76.32 ลบ. โต 100% จาก 38.07 ลบ. เมื่อปีก่อน 
13 ส.ค. 2558

บริษัท เอ็น. ซี. เฮ้าส์ซิ่ง จำกัด (มหาชน) หรือ NCH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 44.79 ล้านบาท หรือมีกำไรสุทธิ 0.038 บาทต่อหุ้น เพิ่มขึ้น 41% จากช่วงเดียวกันของปีก่อนที่มีกำไรสุทธิ 31.85 ล้านบาท หรือมีกำไรสุทธิ 0.027 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 76.32 ล้านบาท หรือ 0.064 บาทต่อหุ้น เพิ่มขึ้น 100% จากช่วงเดียวกันของปีก่อนที่มีกำไรสุทธิ 38.07 ล้านบาท หรือ 0.032 บาทต่อหุ้น
ทั้งนี้ผลการดำเนินงานดังกล่าวที่มีกำไรเพิ่มขึ้น เนื่องจากบริษัทและบริษัทย่อยมีรายได้จากการขาย 604.18 ล้านบาท เพิ่มขึ้นจากไตรมาส 2 ปี 2557 ซึ่งมีรายได้จากการขาย 480.36 ล้านบาท หรือเพิ่มขึ้น 25.78% เนื่องจากความสามารถในการโอนกรรมสิทธิ์เพิ่มขึ้น
 
 